નવી દિલ્હીઃ મધ્ય પ્રદેશમાં ગોજારો ટ્રેન અકસ્માત સામે આવ્યો છે, અહી માનવરહિત ક્રોસિંગ પાર કરતી વખતે ટ્રક અને ટ્રેનની ટક્કર થઈ ગઈ છે. આ ઘટનાને પગલે ટ્રક ડ્રાઈવર મૃત્યુ પામ્યો છે. જાણકારી મુજબ આ ઘટના ગોધરા અને રતલામ વચ્ચે ત્રિવેંદ્રમ રાજધાની એક્સપ્રેસમાં બની છે. ઘટનામાં ટ્રેનના બે કેચ પાટા પરથી નીચે ઉતરી ગયા છે. ઘટનાને પગલે ટ્રક પણ ખરાબ રીતે ક્ષતિગ્રસ્ત થયો છે. જો કે આ ઘટનામાં કોઈપણ યાત્રી ઘાયલ થયા હોવાના અહેવાલ નથી પરંતુ ટ્રક ડ્રાઈવરને ગંભીર ઈજા થતાં મૃત્યુ પામ્યો છે. જણાવી દઈએ કે ઘટના સમયે ક્રોસિંગ બંધ કરી દેવામાં આવ્યો હતો.